AIT วางเป้ารายได้ปีนี้โต 20% แตะ 6 พันลบ. หลังตุน backlog ร่วม 2.6 พันลบ.
AIT วางเป้ารายได้ปี 61 โต 20% แตะ 6 พันลบ.หลังตุน backlog แล้ว 2.6 พันลบ.
16 ก.พ. 2561

นายศิริพงษ์ อุ่นทรพันธุ์ ประธานคณะกรรมการบริหารและกรรมการผู้จัดการใหญ่ บริษัท แอ็ดวานซ์ อินฟอร์เมชั่นเทคโนโลยี จำกัด (มหาชน) หรือ AIT เปิดเผยว่า เป้าหมายในปี 2561 บริษัทประมาณการอัตราเติบโตของรายได้ 20% จากปีก่อน มาที่ราว 6,000 ล้านบาท ซึ่งมาจากมูลค่างานในมือ (Backlog) ณ สิ้นเดือนธันวาคม 2560 จำนวน 2,593 ล้านบาท ที่จะทยอยรับรู้รายได้ปีนี้
ประกอบการขยายตัวด้านการลงทุนเทคโนโลยีสารสนเทศและการสื่อสาร (SI) ทั้งจากหน่วยงานภาครัฐและภาคเอกชนเพิ่มขึ้นเพื่อรองรับเศรษฐกิจในยุคดิจิทัล ทำให้มีงานโครงการขนาดใหญ่เปิดประมูลเพิ่มมากขึ้น จึงเป็นโอกาสที่ดีของ AIT ที่มีศักยภาพและความพร้อมด้านทีมงาน
รวมถึงบริษัทมีฐานะทางการเงินที่แข็งแกร่ง เข้าร่วมแข่งขันประมูลงานด้านการวางระบบเพื่อเพิ่ม Backlog พร้อมนำเสนองานด้านบริการดูแลระบบ ที่จะสร้างความมั่นคงทางรายได้ของ AIT ที่ดีและสนับสนุนการเติบโตได้ตามแผนที่วางไว้